text: Laver street-art på skolen
  24 januar 2013 kl. 17.23
  På Byskolen i Horsens har de ældste klasser givet skolen en kunstnerisk make-over - også kaldet street-art.
  Klatmaling og graffiti er bandlyst, men der må godt tænkes kreativt. Det kan f.eks. være en ravn på trappen - eller et møbel, som eleverne hverken kan sidde eller ligge i.
  I et mørkt fysiklokale laver fire elever street-art med fire lommelygter. 
  Byskolen indviede en ny fløj for eet halvt år siden. Og var trætte af hvide vægge. Lærere og elever syntes, at der manglede noget. Og så fik kreativiteten frit spil med en hjælpende hånd fra Horsens Billedskole.
  Det er meningen at street-arten jævnligt skal udskiftes og fornyes. Så samarbejdet med Horsens Billedskole fortsætter og eleverne er glade for at kunne sætte deres præg på skolen.
  